Eesti teatri aastaauhinnad

Eesti teatrikunsti aastaauhinnad on Eesti Teatriliidu ja Eesti Kultuurkapitali näitekunsti sihtkapitali väljaantavad teatriauhinnad. Eesti teatrikunsti aastaauhindu antakse välja alates 1961. aastast. Auhinnad antakse üle igal aastal rahvusvahelisel teatripäeval 27. märtsil eelmise aasta loominguliste saavutuste või pikemaaegse silmapaistva teatritöö eest. Karl Adra, Helmi Tohvelmani ja Voldemar Panso auhinnad antakse üle nende sünniaastapäeval. 2003. aasta sügisest kannab Eesti Kultuurkapitali näitekunsti sihtkapitali rahastatavate Eesti teatrikunsti aastaauhindade ja nimeliste auhindade väljaandmise eest hoolt Eesti Teatriliit. Auhinnaga kaasneb klaasikunstnik Ivo Lille loodud Theodori Silm. Nimeliste auhindadega võib kaasneda mõni muu sümboolne ese. Iga auhinnaga kaasneb ka stipendium (v.a rändauhinnad), mida rahastab Eesti Kultuurkapitali näitekunsti sihtkapital. Teatrikunsti eriauhinna laureaadi valib Eesti Teatriliidu juhatus. Eesti Teatriliidu juhatus on 6–12-liikmeline (2016–2020 on juhatus 11-liikmeline). Aastaauhindade nominendid ja laureaadid valivad välja žüriid, mille koosseisu on määranud Eesti Teatriliidu juhatus. Teatriliidu juhatus valib liikmed 17 žüriisse, kelle ülesanne on vaadata kalendriaasta jooksul esietendunud lavastusi ja jälgida Eesti teatripilti oma žürii töö spetsiifikast lähtudes. Kõigil erialaliitudel, etendusasutustel, eraisikutel jt on õigus esitada kandidaate žüriide koosseisu. Eesti Teatriliidu aasta lavastuse auhind (2008–2015) Eesti Teatriliidu juhatuse auhind (alates 2016. aastast senise aasta lavastuse auhinna asemel, kuni 2020. aastani teatrikunsti eriauhind) Eesti Teatriliidu lavastajaauhind Eesti Teatriliidu kunstnikuauhind Eesti Teatriliidu meespeaosatäitja auhind Eesti Teatriliidu naispeaosatäitja auhind Eesti Teatriliidu meeskõrvalosatäitja auhind Eesti Teatriliidu naiskõrvalosatäitja auhind Eesti Teatriliidu eriauhind (antakse žürii vabal otsustusel) Eesti Teatriliidu muusikaauhind Eesti Teatriliidu balletiauhind Eesti Teatriliidu tantsuauhind Eesti Teatriliidu etenduskunsti auhind Eesti Teatriliidu sõnalavastuste žürii eriauhind (1993–2014) Eesti Teatriliidu etenduskunstide ühisauhind (2015–2020) Eesti Teatriliidu sõna-, muusika-, balleti- ja tantsulavastuste žürii eriauhind (2005–2014) Eesti Teatriliidu muusika-, balleti- ja tantsulavastuste eriauhind (2002–2004) Eesti Teatriliidu algupärase dramaturgia auhind Eesti Teatriliidu sõnalavastuste muusikalise kujunduse ja originaalmuusika auhind Eesti Teatriliidu tehnilise töötaja auhind (kuni 2005) Eesti Teatriliidu lavastust ettevalmistava töötaja auhind (alates 2006, tehniliste töötajate auhindade asemel) Eesti Teatriliidu etendust teenindava töötaja auhind (alates 2006, tehniliste töötajate auhindade asemel) Eesti Teatriliidu haldus- ja administratiivtöötaja auhind (alates 2007, tehniliste töötajate auhindade asemel) Reet Neimari nimeline kriitikaauhind Kristallkingakese auhind (2001. aastast) Salme Reegi nimeline lasteteatri auhind (1997. aastast) Ants Lauteri nimeline auhind (1975. aastast) Priit Põldroosi nimeline auhind (1984. aastast) Georg Otsa nimeline auhind (1976. aastast) Natalie Mei nimeline auhind (2005. aastast) Aleksander Kurtna nimeline auhind (1988. aastast) Rahel Olbrei nimeline auhind (2009. aastast) Otto Hermanni nimeline auhind (2009. aastast) Voldemar Panso nimeline auhind (1978. aastast, antakse üle Voldemar Panso sünniaastapäeval 30. novembril) Helmi Tohvelmani nimeline auhind (2000. aastast, antakse üle Helmi Tohvelmani sünniaastapäeval 13. oktoobril) Karl Adra nimeline auhind (2003. aastast, antakse üle Karl Adra sünniaastapäeval, 20. märtsil) Teatri aastaauhindade kirjeldus. Eesti Teatriliidu veebisait. Eesti Kultuurkapitali näitekunsti sihtkapitali aastapreemiad. Eesti Kultuurkapitali veebisait. Eesti teatri aastaauhindade žüriid. Eesti Teatriliidu veebisait. Eesti teatri aastaauhindade statuut. Eesti Teatriliidu veebisait.